
COMMANDANT DER ZIEMACHT PRESENTE NE 
CARIBBEAN NATIONS SECURITY CONFERENCE 

Brigade-Generaal De Vin, Commandant der Zeemacht Caribisch Ge- 
bied (C-ZMCARIB), a bishita for di dia 13 te cu dia 15 november e 
CANSEC (Caribbean Nations Security Conference) na Miami. Aki e 
representantenan di Militarnan di Rango Halto di Caribe, respetando 

diferente pais di Caribe, unda a elabora riba 
ultimo desaroyonan, bao di e tema: “Fortifica- 
cion di e relacionnan regional”. Topico di prome 
dia tabata e Yudanza Humanitario. Y asina a 
delibera riba e orcannan Irma (Sint Maarten 
2017) y Dorian (Bahama’s 2019), unda a discuti 
e structuranan y palabracionnan haci. 

Di dos dia, a trata e seguridad di e paisnan aki, 
unda Generaal De Vin tabata moderador di 
un discusion di mesa rondo. Hulanda su input 
tabata cu mester ratifica Tratado di San Jose. 
Unda e otro organisacionnan y mechanismo 
como IMPACS (Implementation Agency for 
Crime and Security) y RSS (Regional Security 
System) a keda discuti ampliamente. 

Den esaki tambe a discuti e minamento di auto- 
ridad, dor di organisacionnan criminal, pa cua 
mester actua cu man mas fuerte, eventualmen- 
te for di e Militarnan. 

Todo por todo C-ZMCARIB por mira tras riba 
dos dia fructifero unda por conclui cu e lasonan 
a ser mas estrecha, pa tin un cooperacion mas 
efectiente y efectivo pa garantisa seguridad di 
henter Caribe. 

Problema serio na hospital, 

E sistema a wordo secuestra pa 
un hacker cu ta exigiendo placa 

FOR dialuna, Hospital Dr. Horacio E. Oduber ta confrontan- 
do problemanan serio cu su sistema computerisa. E sistema 
actualmente ta completamente down. 

Tin tur indicacion cu un Hacker a drenta den e netwerk di 
hospital y awpr ta exigiendo placa, esaki den forma di Bit- 
coin. Nos a compronde convertiendo e lo bira un suma equiv- 
alente na 250 mil dollar. 

Riba dje a bin cu menasa si no paga esaki, e Hacker ta me- 
nasa di bay saca tur dato di tur pashent y lo plama nan rond 
riba internet. Pa casualidad algun tempo atras hospital a 
digitalisa tur dato di pashentnan. 

Investigacionnan ta andando y aki ta trata di un persona cu 
no ta di Aruba, pues ta kere cu mester ta di exterior. Tur tra- 
hador a wordo pidi pa no restart niun computer y ni celular 
cu ta pertenece na hospital. 

Full e sistema di hospital ta down y no ta funcionando actu- 
almente, a wordo bisa cu esaki lo por dura 2 siman pa keda 
cla, pero no ta sigur, e caso aki ta hopi serio. 

Hospital ta riba‘bou, reunionnan ta andando y a reuni cu 
Minister Dangui Oduber caba tocante e situacion suma- 
mente serio na Dr. Horacio E. Oduber Hospital. 

Maske e caso aki ta masha fishy, pasobra tur esaki ta sosode 
net awor cu tin pashent cu mester di nan resultado di dife- 
rente test, e hacker a drenta den accion. Esaki lo nifica un 
perdida grandi pa AZV ya cu tur test mester ser haci di nobo. 


Regie Zitting di caso IBIS 


Sorprendentemente 
a keda posponi 
te cu otro aña 



AYERA mainta tur e sospechosonan den caso IBIS 
a haya notificacion di Ministerio Publico, cu e “Regie 
Zitting” di dia 26 november awor a wordo posponi, 
sin duna un fecha siguiente. 

No a duna motibo pa pospone e caso, pero ta calcula 
cu e caso lo bay pa 2020. Esaki sigur ta alarga un 
proceso cu ya caba ta durando basta aña. 

E caso di IBIS, t’e caso unda ex-Minister di Labor, drs. 
Paul Croes ta wordo acusa di 5 cargo. E caso aki ta 
den apelacion n’e momentonan aki den Hoger Beroep. 

Luigi Bergen ayera a presenta na Ministerio Publico Luigi Bergen 

Ainda e yiu muher ta sufri di e trauma di maltrato, 
y hasta na cierto momento kier a mata su curpa 

Xaedynn Bergen a conta Fiscal 



CASO contra di Luigi Bergen lo bay un 
TOM-Zitting y si e no cumpli, Corte di 
Prome Instancia lo dicta su castigo 
Na momento cu Luigi Bergen a bandona 
oficina di Ministerio Publico ayera merdia, 
e no kier a bisa nada di loke a pasa paden. Su 
ex casa Melissa Kock y yiu muher Xaedynn 
Bergen a keda hopi rabia p’e actitud di Luigi 
Bergen y a bisa cu mensahe di Ministerio 
Publico tabata cu e caso ta bay un TOM- 
Zitting y si e no ta cumpli ta mand’e dilanti 
mesa berde, unda un Huez lo dicta castigo. 

“Mi tata a maltratami y awor e kier bin 
limpia su nomber y haci comosifuera e no 
a haci nada,” tabata e prome comentario di 
Xaedynn Bergen despues cu Fiscal a atende 
cu nan. 

E caso aki ta hopi controversial, pasobra 
Luigi Bergen, kende recientemente a 
huramenta como Parlamentario, a bisa cu e 
ta “limpi” y no tin ningun caso contra dje. 
Sinembargo oranan despues di e declaracion 
aki, e yiu a saca un bom bisando cu 
Ministerio Publico a manda yama Luigi 
Bergen pa contesta acusacionnan di maltrato 
fisico cometi riba su mesun yiu muher y di 
cual e pruebanan a wordo recogi dor di e 
instancianan concemi. 

Ayera prome cu 12 or, Ministerio Publico a 
cita Luigi Bergen unda na su salida su unico 
comentario riba e sospechonan contra su 
persona ta: “Bo mester entrevista esnan cu 
a horta cosnan di Polis” y despues a subi su 
auto. Luigi Bergen a referi cu esaki n’e caso 
di Protofonnan di Polis. Demostrando con 
onsportief e ta. 

E caso eyden a keda posponi, ya cu e yiu 
y su mama mester trece algun documento 
adicional p’e parti civil di daño y perhuicio. 
Pero e hoben ta sigura cu e tata a chok’e. 
Lagand’e cu marca tur biña na su garganta. 
Personanan concerni di scol mes a dicidi di 
aserca Fundacion Sostenemi pa denuncia e 
caso. Cu tur esaki den pipa pa yega sea na 
Corte of un TOM-Zitting, e ex casa, Melissa 
Kock di Parlamentario Luigi Bergen no por 
caba di compronde con por ta posibel cu 
asina mes, el a haya su carta di bon conducta. 


“A yega momento pa break the ice. No ta 
importa kende bo ta. Bo por ta Minister 
mes, pero ora cu bo comete un acto, para 
den bo sapatonan manera un homber”, e ex 
casa a dirigi su mes na Luigi Bergen. 
Bergen, segun Melissa Kock, a insisti pa 
finalisa cu e caso e momento ey, mientras 
cu Fiscal a bisa cu mester haya mas 
informacion. 

“E no ta ni realisa cu el a comete un daño y 
awor kier haci manera nada pasa. Mi a keda 
keto pa basta tempo, pasobra e ta un politico. 
Pero mi mester a bisa ta basta. Awe ta Dia di 
Hende Homber, pero lamentablemente nos 
mester pasa den cosnan asina. Mi ta para 
firme den loke mi ta kere aden y mi ta kere 
cu mi yiu merece husticia,” Melissa Kock a 
expresa. 

Loke cu nan tin cu haci awor, ta trece mas 
documento como prueba di e caso aki. 

Loke cu a tuma lugar ayera diamars tabata 
manera un TOM-Zitting, pero ta parce 
cu ta evaluando p’e caso bay Corte di 
Prome Instancia mes awor, mirando tur 
informacion cu a bin dilanti. E yiu muher a 
bisa tambe cu tabata hopi dificil cu e mester 
a acudi na Ministerio Publico, ya cu niun 
yiu lo kier bay contra di su propio tata. 
Pero, el a sigui bisa, ta hopi inhusticia a bin 
ta tumando lugar contra dje y su mama di 
parti di Luigi Bergen. 

Di tur loke a pasa y ta pasando, e ta haya e 
impresion cu su tata kier pa su mama bay 
cera. 


“Mi ta kere cu t’e mester bay cera. Mi mama 
nunca a haci algo contra mi. Pa motibo 
di mi tata mi a perde un aña di scol y el 
a maltratami cu ainda mi ta sinti e trauma. 
Tin biaha ora cu mi papia di e cosnan aki mi 
ta yora. Hasta mi ta haya gana di mata mi 
curpa. E ta dificil pa enfrenta mi tata, pero 
mi a haya curashi pa haci esaki awor.” 

E mama di su banda a bisa cu e caso a 
cuminsa lora na momento cu scol a raporta 
e maltrato na Buro Sostenemi, debi na 
marcanan visibel di maltrato. 

“Tur cos a wordo gedek debi na kende ta na 
mando . Mi ta sinti cu no tin husticia.. .Con 
por ta cu un Huez ta mandami cera mi boca 
y ta laga e si papia. Mi ta desea un Hues 
imparcial, di Corsou, cu mi tin derecho pa 
pidi, mirando cu bo mesun hendenan di 
Aruba ta boycotea nos.” 

E yiu di su banda a bisa cu “caminda 
cu tin politico y placa, tin fraude y man 
sushi semper.” E ta kere cu su tata tabatin 
e potencialnan pa politica, pero loke el a 
demostra cu e falta ta integridad, hustamente 
loke cu Gobiemo ta promove. 

“Unda su integridad a keda....el a core 
sconde y no por para den su sapato, mira 
con el a core pa entrevista.” 

Ta basta na burocracia, ta basta na tur cos, 
pasobra ta 25 aña el a pasa den e situacion 
aki, e mama na final di e entrevista a bisa. Y 
a bisa cu si tin hende cu kier reclama algo, 
nan mester sa e bida cu mi a biba y e ora nan 
por huzgami”. 

SIMAN pasa nos por a tuma nota di un declaracion haci 
pa ex sindicalista Gregorio Wolff, kende a mustra cu un 
sindicalista cu keda mucho na poder, no ta na beneficio di 
SEPPA, referiendo na Magaly Brito. 

Pero den otro organisacionnan manera Lotto pa Deporte, 
manera Dangui Oduber a bin ta declarando cu un grupito 
tin Lotto secuestra y no ta haciendo nada pa deporte y su 
facibdadnan, siendo cu tin placa. 

Dangui Oduber tin tur poder di demanda di e Hunta di 
Lotto pa dune cuenta, pero e lo tin miedo pa haci esaki, 
pensando cu e lo perde otro caso den Corte. Como Minis- 
ter e por pidi e Hunta di Supervision pa bin duna cuenta 
di maneho di e placa. Si no por, Dangui Oduber tin tur 
derecho di retira nan “opstaande voet”. 

Ademas, asina cu a yega edad di pensioen, automatica- 
mente nan mester retira, ley e ta. Lagando un persona de- 
masiado tempo den un funcion, ta pone tentacion pa comete 
iregularidad financiero. Dangui pidi pa duna cuenta finan- 
ciero di Lotto. 

Lotto pa Deporte ‘Bieu’, buscando miembronan nobo p’e 
Hunta di Supervision. Mester por traha cu computer, cu 
tin diploma, no ta stima redashi, consenshi limpi y cu tin 
un corazon habri y ta sincero. Please solicita na Bestuur- 
skantoor. 

++++++-I-I-I-I-I-I-I-I-I-I-I-I-+ 

Na Fundacion Lotto pa Deporte loke ta pasando cu e Direc- 
tor legitimo sr. Di Stefano Wernet, gran sostenedor di nos 
deporte aki na Aruba, t’e prueba bisto cu e figura falso y 
mentiroso di JUDAS, Alias Traidor, te ainda ta na bida. 
Hombo, cuida bo curpa. 

+++++++++++++++++++++++++ 

Di otro banda Fundacion Lotto pa Deporte mes ta den 
winterslaap. No ta pasando net nada mas den Deporte. E 
Hunta di Supervision di Lotto si ta ‘strika’ su sen tur luna. 
Ministro di Deporte ta bo bisa cada rato Lotto ta secuestra, 
pero loke e mester haci ta busca forma legal y valido pa 
rescata disho fundacion, cambia e miembronan di Hunta 
di Supervision di Lotto. Por ta cu Ministro ta warda su 4 
aña di gobernacion pasa, pero e ora ey si ta hopi lat mes. 
Mientrastanto deporte si keto bay ta sigi ‘sufri’ tur dia. 
++++++++++++++++++ 

Un señora masha gordo cu su casa a bay restaurant bay 
come. Ora nan a caba di come, e homber ta puntra su casa: 
Ba yena? E señora ta contesta: - Bayena ta bo mama!!!! 
Desgraciado. 

Mientras cu Daphne Lejuez tabata forma parti di MEP, e 
tabata bon hende. Asina cu el a dicidi di bira independi- 
ente, e no ta bon mas. E t’e persona di mas malo cu tin. No 
por!!! 

Hasta Otmar Oduber a dicidi di habri afo contra su per- 
sona, pero net Otmar Oduber t’esun cu menos tin di papia. 
Mirando cuanto keshi e tin riba su cabez. 
++++++++++++++++++++ 

Ta bira tempo pa Hulanda stop di mete la pata den asun- 
tonan interno di Pais Aruba. 

Aruba ta un pais autonomo den Reino Hulandes, ta nifica 
cu aki na Aruba nos propio gobernantenan ta dirigi destino 
di nos Pais, nos no tin mester di Hulandesnan mas, nos tin 
hendenan califica, y bon studia, y sa con pa maneha Aruba. 
Pero tambe a bira tempo nos gobernantenan stop di bay 
Hulanda cu rabo mey-mey pia ora cu Tweede Kamer a pidi 
Prome Minister bay duna cuenta. No por!!! 
+++++++++++++++++++++ 

A bira tempo pa gobernantenan di Aruba para Hulanda su 
cabay y stop nan di mete la pata den Aruba su destino. Si awe 
Hualanda kier impone un aanwijzing riba nos, Evelyn Wever 
Croes, mester mustra Hulanda cu nan ta hopi fout bezig. 

Y si nan kier yuda drecha mundo, duna Aruba mesun trato 
cu Hulanda a duna Corsou y St. Maarten. 

Nel Oduber, conoci pa uso di dichonan, ultimamente e tin 
uno cu e ta gusta ripiti cu ta: Den wega di schaak, no tin 
burico”. Pero locual cu Daphne y Ricardo ta siñando MEP 
awor ta: “Flie rabo tambe por subi”. 

Con Gobierno por corta gasto di personal cu Afl. 12 miyon 
den proximo 3 lunanan. Gobiernotin cu bay limita contrac- 
tacion di empleado. Mester pone un stop di yena vacatura 
incluso e servicionan cu tin vacatura den presupuesto. 

Sigui na pagina 5 > 

Lo haci excepcion pa funcionnan vital. 
Contratonan di trabao cu ta vence, lo no wordo 
renoba. 

No tin mas aumento periodico. Mester crea 
incentivo p.e. crea un forma di performance. 
Mester tin un forma pa baha overtime. Sindi- 
catonan por yuda den esaki. 
++++++-l-l-l-l-l-l-l-l-l-l-l-l-l-l-l-l- 
Ki bal bin cu VUT Regeling, si di otro banda ta 
yena e vacaturanan di esnan cu a bay cu VUT. 
Ta cargamento di awa hiba laman. Tuma deci- 
sion cu esnan cu bay cu pensioen, lo no yena 
nan vacatura. 

+++++++++++++++++++++ 

Mester tin un maneho mas estricto pa loke 
ta efectvidad y productividad di funcionnan y 
servicio. E Overtolligheidspool caminda tin 77 
persona mester wordo reduci mas ainda y si 
por duna nan retiro obligatario. 
+++++++++++++++++++++ 

Di acuerdo cu Gobierno, pa por logra e “surplus” 
y mantene e presupuesto di pais Aruba den ba- 
lansa pa otro aña, lo haci varios ehercisio finan- 
ciero. Enbez di corta den gasto, manera CAFT 
a conseha tur Gobierno, tog ta opta p’e caminda 
di mas facil, esta di aumenta e entradanan. 
+++++++++++++++++++++ 

Un di e fuentenan di entrada pa Gobierno otro 
aña lo bira fondonan di mercadeo di Aruba 
Tourism Authority N.V., unda lo kier p’e or- 
ganisacion manda 35 miyon florin pa Gobierno. 
Pero Gobierno a lubida cu e fondo di mercadeo 
aki di ATA ta bin pa un parti considerable di 
AHATA. 


Si AHATA dicidi na re- 
tira full su contribucion 
di ATA, lo no keda mucho 
mas den e pot. Y lo ta bek 
na “square one”. Pesey un 
decision asina, lo no sigui 
stimula nos crecemento 
mas ainda di nos turismo. 
++++++++++++++++++ 
Ayera Prome Minister a 
sab pa Hulanda, unda 
manera el a declara, awe 
e lo ta den Tweede Kamer 
pa contesta preguntanan 
cu nan tin y diabierne 
awor, e ta den reunion di 
Conseho di Minister di 
Reino, pa mustra cu Aru- 
ba no ta merecedor di e 
Aanwijzing. 

Awe nos ta celebra 30 aña di Derecho di Mucha! 


Dia 20 di november ta wordo 
celebra mundialmente como 
Dia di Derecho di Mucha 


TUR persona bou di 18 aña ta wordo reconoci 
mundialmente como un mucha p’e tratado di 
Derecho di Mucha. Tur mucha tin e derecho 
di lanta den un ambiente feliz, caminda nan 
seguridad y bienestar ta na prome lugar 
p’asina nan por desaroya y crece pa bira 
adultonan sano, exitoso cu por funciona 
positivamente den nan comunidad. 

E tratado di derecho di mucha ta wordo 
ehecuta pa Comision Derecho di Mucha y 
diferente instancia cu ta trahando duro 
p’asina brinda tur mucha na Aruba nan 
derechonan. Sociaal Crisis Plan, den colab- 
oracion cu 20 socio cu ta funciona den e sec- 
tor social, salubridad, hudicial y educacion, 
ta trahando hunto cu representantenan di 
Unicef caminda e mucha y su derechonan 
ta keda central y ta para firme pa brinda e 
proteccion na cada mucha na Aruba. 

Kico t’e derechonan di mucha? Abo ta na al- 
tura di e derechonan di cada mucha? Aki’bou 
por lesa 10 di e 54 derechonan di mucha cu 
ta wordo trata internacionalmente; 

Un mucha ta un persona bou di 18 aña; 
Tur derecho ta aplicabel pa tur mucha; E 
interes di mucha mester ta central; E esta- 
do/pais mester boga p’e realisacion di tur e 
derechonan; 



Mayornan ta guia e yiu ora di eherce su derechonan; Cada mucha 
tin derecho riba bida y desaroyo; Cada mucha tin derecho riba un 
nomber y nacionalidad; E estado/pais mester proteha e identidad 
di e mucha; Cada mucha tin e derecho pa lanta y crece cerca su 
mayornan; Mucha y mayor tin e derecho di ta hunto como famia. 

Tur mucha tin nan derecho y ta keda na nos como adultonan re- 
sponsabel pa duna nan e guia y e sosten, e cariño y proteccion, e 
motivacion y comprension p’asina nan por crece den un ambiente 
caminda nan bienestar y seguridad ta central. Nos no mester lubida 
cu nos muchanan di awe ta nos futuro di mañan y hunto como un 
comunidad nos por pone como meta pa proteha tur nos muchanan. 



60 MESTEft D/ WASTE BUCKET RESIDENCtAL 
OF COMERCIAL? 

Pa mas informacion di e derechonan di mucha por bishita e pagina 
web di Derecho di Mucha na www.derechodimucha.org y tambe 
por haya mas informacion di e Convenio di Derechonan di Mucha 
na www.unicef.org . 

Pa mas informacion di actividadnan en conexion cu e Siman di 
Lantamento di Mucha por bishita e pagina di facebook di Sociaal 
Crisis Plan na @scparuba. 

Drs. Marisol Lopez-Tromp 

Parlamento ta cuminsa trata Ley di Ombudsman 
y Kinderombudsman awe diaranson 


Lider di fraccion di POR den Parlamento, drs. Mari- 
sol Lopez-Tromp a informa cu awe diaranson 20 di 
november, riba Dia Internacional di Derecho di Mu- 
cha lo inicia e reunion publico den Parlamento pa 
loke ta trata e ley di Ombudsman y Kinderombuds- 
man (Defensor di Pueblo y Defensor di Mucha). 

Drs. Marisol Lopez-Tromp ta un di e poco person- 
anan cu ta keda den Parlamento cu a bin cu e ini- 
ciativa aki y fraccion di POR ta sostene 100% esaki, 
mirando cu ta un ley cu lo garantisa un trato husto 
y un bon servicio na nos comunidad for di Departa- 
mentonan di Gobierno y fundacionnan. 

Hopi biaha por scucha e ciudadanonan keha di ser- 
vicio of cu mester warda añanan pa haya un 
contesta riba un peticion of ta sinti cu e maneho pa 
cu nan no ta uno husto. 

Na momento cu un Defensor di Pueblo/di Mucha bin, 
el lo tin, pa medio di ley, tur e hermentnan necesario 
pa den nomber di e ciudadano haci su investigacion, 
drenta e departamento(nan), haya tur e informa- 
cion y pone hendenan responsabel caminda cu no ta 
cumpli cu e ley of ta wordo trata inhusto. 

Cu otro palabra, Defensor di Pueblo y di Mucha lo 
bira un otro instancia cu lo eherce control. 

Contrario n’e posicion di Gobierno anterior, Marisol 
Lopez-Tromp, Gobierno actual si tin e Defensor di 
Pueblo y di Mucha como prioridad, nan si ta wak e 
importancia pa bin cu entidadnan asina na beneficio 
y bienestar di nos hendenan. 

Unabes cu e ley keda aproba den Parlamento, e cole- 
gionan halto manera Hof di Husticia, 

Presidente di Controlaria General y Presidente di 
Conseho Consultativo lo bay den un procedura 
pa wak cual ta e profesionalnan cu lo bin na remarca 
pa cumpli cu e funcionnan aki. 

Di e forma aki drs. Marisol Lopez Tromp kier mira 
aprobacion di e ley aki, prome cu e bira Minister. 

CELEBRANDO 30 A N A 

Hunta di Directiva di Hospital ta informa: 

Un atake cibernetico ta contamina netwerk di Hospital 



DIALUNA madruga Departamen- 
to di IT di Dr. Horacio E. Oduber 
Hospital a bati alarma pasobra a 
constata un movecion straño den 
e netwerk di Hospital. Di biaha a 
yama e team di IT hunto y a yega 
n’e conclusion cu e netwerk di Hos- 
pital a ser infecta cu un virus mi- 
hor conoci den e mundo cibernetico 
como un “ransomware”. 

Como precaucion a kibra tur con- 
exion externo p’asina contene e 
virus mas cu ta posibel. Di biaha 
Hunta di Directiva a tuma contacto 
cu Ministerio Publico cu a sa di in- 
dica e pasonan necesario cu mester 
tuma den casonan asina. Un team 
di diferente stakeholder externo a 
bin hunto y desde ayera ta haciendo 
todo por todo pa yega na un solucion 
teniendo semper e cuido di pashent 
na prome lugar. 

Asina aki Dr. Horacio E. Oduber a 
cuminsa su reaccion dunando nan 


banda di medaya, di loke nos a re- 
lata riba pagina 2. 

Mester enfatisa cu e cuido medico 
t’e parti cu mas Hospital ta boga pe 
y di biaha a crea diferente team in- 
terno p’asina percura cu e cuido di 
e pashent no ta sali perhudica di e 
atake cibernetico aki. Hospital des- 
de mas di un aña pasa a bay over 
riba digitalisacion di informacion di 
pashent. 

E informacion medico di pashent 
aki ta warda riba “server” na Kan- 
sas City cual no a ser infecta p’e vi- 
rus cibernetico aki. Esaki pasobra 
manera Departamento di IT a bati 
alarma a kibra tur conexion externo 
pa contene e virus cibernetico aki. 
Na momento cu aña pasa e digitali- 
sacion di informacion di pashent 
a tuma lugar a traha riba proce- 
duranan si en caso no tin aceso n’e 
sistema (por ehempel si no tin cori- 
ente of internet cay). 


Den e caso aki no tin aceso n’e siste- 
ma y pues di biaha a bay over riba 
e proceduranan aki cu ta consisti di 
entre otro registra tur informacion 
di pashent manual. 

Si awor mester bay den historia 
medico esey no ta un posibilidad 
manera ya a menciona a kibra tur 
conexion externo pa contene e virus 
cibernetico y proteha informacion 
di pashent. Tur pashent cu a yega 
Hospital cu tabatin mester di cuido 
agudo a ricibi esaki. 

Actualmente ta trahando riba un 
plan di emergencia temporal p’asina 
por sigui registra y yega alabes na 
informacion di pashent te ora yega 
na un solucion a largo plaso. 

Desde cu e atake aki a tuma lugar, 
tur colega di Hospital a pone man 
na obra sin pense dos biaha p’asina 
yega na un solucion. 

Manera cu a yama stakeholders di 
diferente instancia nan a habri man 
pa yuda den e problematica aki. 

Di awor palabra di gratitud pa cada 
persona cu di un of otro manera ta 
aportando y trahando duro pa solu- 
ciona e problema aki. 



0535 


FIN DI AÑA 




- PROBECHA- 


SERVICIO RESIDENCIAL £ COMMERCIAL 


Ei 


6 Awg. \ 

,5° 

F pa m 3 
20 m 3 of mas 


Yama awor mes: 

582-4684 

7)i fifr . 'Buc&x* 

594-3757 


mrbucket@ecotech.aw 
www.eeotecharuba.com 

A SIGI NOS ARIBA FACEBOOK. 




Furnished 2-bedroom 
apartment for rent near 
the beach (5 mins) 
shopping area (10 mins.) 
Short/ long term. Awg. 
1100 inclusive cablenet. 
Whatsapp. +2975603332 

Famia a boy busca problema na DIP diamars mainta 


DIAMARS mainta varios unidad policial 
a bay cu urgencia na Departamento di DIP 
situa na Wayaca. E prome informacionnan 
tabata papia di un pelea formal. 

Na yegada di Polis ya no tabatin ningun 
pelea andando. Nan a bin topa solamente 
un homber, e otronan cu tabata cune a bay 
prome cu Polis a yega. 

Un di e personanan cu a bay mesora taba- 
ta su tata y un hende mas. E problema ta 
sinta ya pa algun dia caba, personal di DIP 
lo a bay na un garage situa na Primavera 
pa atende un ke otro. Pues e personanan cu 
a presenta na DIP cu kizas e intencion pa 
regla cuenta t’e doñonan. 

Kehonan cu DIP a ricibi ta e holor fuerte di 
verf ora di spuit auto, y aki ta unda cu se- 
gun nos a compronde nan mesun famia lo a 
avisa DIP di e molester. 

Esaki ta mustra den direccion di problema 
entre famia, unda cu un ta acusa e otro 
p’asina start problema. 

Pa loke t’e cabayero n’e sitio a papia cune 
y a scucha su banda di medaya. Segun el a 
bisa Polis cu personal di DIP lo no ta identi- 
fica nan mes manera debe ser ora nan yega 
su adres. 

Pero ta varios biaha cu personal di DIP a 
bay dicho adres p’e mesun problema. 

Mesun momento personal di DIP a sali y lo 
a mustra Polis un spiel di auto cu aparente- 
mente lo a sufri daño. 

N’e sitio por a constata cu tin diferencia di 
opinion entre e partidonan. Polis a splica e 
cabayero di e garage cu su manera di actua 
no t’esun mas corecto, y cu si e sigui haci 
problema esaki lo por causa su libertad. 




4 rri"! JOIN OUR AWARD • WINNING TEAM 

B U C U T i ^ TARA Rankedamongtop 10HotelsIntheWorldbyTrlpAdvlsor 

BeACM RESOfit' aruba Featured ln top 10 Hotels In tlie Carlbbean by Travel + Lelsure 

EXCELLENT BENEFITS: 

Competitive Salarles, Pension Plan, Health-Disability-Life Insurances, Dental & Vision lnsurance,Savings 
Plan, Loan Availability, Shift Meal, General Bonus. 

REQUIREMENTS: 

Proficient in English for all positions is required 


MAINTENANCE TECHNICIAN 

- HVAC, Mechanical and electrical skills / experience 

- Ability to work shifts, flexible and can work independently 

- Prior reievant work expenence required. 


BREAKFAST WAITER/WAITRESS 

- Waits on dining room guests, obtains ordec and serves when food is prepared. 

- Cleans and sets up assigned Lables when guests have departed, 

- Must maintain work areas and work stations for assigned shifts. 

- Must be friendly, quick and efficient in his/her work, 

- Must have a proven knowledge of servfce exceilence standards. 


We work in a drug-free environment, applicants will be submitted to pre-employment drug testing. 

To aply, please send your resume by Emaik 
jobs@bucuti.com or Call: 583-1100 ext 136 for more information. 

Prome ffase di proyecto WiFi pa 
Mainstreet San Nicolas a keda da 


Gabinete Wever-Croes tin como un di su prio- 
ridadnan pa incentiva y impulsa San Nicolas 
su gestion economico. Den combersacion cu 
Minister di Transporte, Comunicacion y Sec- 
tor Primario, sr. Chris Romero, el a duna di 
conoce “cu pasonan firme nos ta keda ratifica 
nos compromiso pa duna P’Ariba di Brug su 
protagonismo mereci. 

Un protagonismo cu lastimamente den pasado 
e area aki di Aruba no a haya pa decadanan”. 



Den cuadro di Gobierno su vision pa restruc- 
tura e atractivo di Caya Grandi di San Nicolas 
su comercio, Ministerio di Transporte, Comu- 
nicacion y Sector Primario, conhuntamente 
cu Setar NV, ta instalando un sistema WiFi 
cu lo cubri henter e area aki y lo no tin ningun 
costo p’e usuario. 

Den palabranan di e titular di e Cartera di 
Comunicacion: “Internet awendia no ta un 
luho mas, pero e ta un necesidad. Dor di trece 
e inovacion aki den nos Caya Principal di San 
Nicolas, nos ta buscando di duna un incentivo 
extra n’e personanan pa bishita y haci uzo di 
e diferente servicionan cu e establecimenton- 
an ta duna na San Nicolas. Asina nos lo crea 
tambe un trafico mas amplio di hende na San 
Nicolas, cual lo traduci den mas benta p’e co- 
merciantenan cu ta estableci den e area aki”. 


E PROME FASE TA CLA 

Actualmente e prome fase di WiFi pa Mainstreet San Nicolas ta cla. 
Esaki ta nifica cu e area entre Warda di Polis y Stacion di Arubus ta 
conta cu señal di WiFi y e ta un servicio gratuito pa tur persona cu ta 
den e area ey. 

Minister Romero a sigui bisa: “Nos por anuncia satisfactoriamente cu 
e prome fase di WiFi gratis pa Caya Grandi di San Nicolas a keda cla. 
Esaki ta core for di Warda di Polis te cu Stacion di Arubus. Aworaki 
caba e bishitante, trahador y habitantenan den e becindario aki lo por 
subi internet completamente gratis”. 

Mientrastanto, e di dos fase ta den ehecucion caba y pronto Aruba lo por 
conta cu un Caya Grandi di San Nicolas como un ‘Free WiFi Spot’ pa tur 
su bishitantenan. 



STATE N VAN ARUBA 


OPENBARE VERGADERING OP20NOVEMBER 2019OM 
9:30UUR V.M. IN DE VERGADERZAAL VAN DE STATEN VAN ARUBA 


TE BEHANDELEN ONDERWERP 


Agenda: 

Initiatief ontwerp-landsverordening houdende instelling van het ambt 
van Ombudsman en kinderombudsman voor het Land Aruba. 

De Griffier, 


mr.drs. Herman Ch. J. Hek 

Awe 20 Aña Fundac on Telefon pa Hubentud Aruba 


TIN motibo suficiente pa celebra. E aña aki ta un aña 
grandi pa loke ta trata Derecho di Mucha. Awe dia 20 di 
november ta Dia Nacional y Internacional di Derecho di 
Mucha, e Convenio di Derecho di Mucha ta cumpli 30 aña 
di existencia y Fundacion Telefon pa Hubentud Aruba ta 
celebra cu 20 aña pasa e prome mucha a tuma contacto 
cu e number 131 pa prome biaha. 

Fundacion Telefon pa Hubentud Aruba for di inicio a op- 
era basa riba e Convenio di Derecho di Mucha. Segun ar- 
ticulo 1 di e Convenio di Derecho di Mucha, tur persona 
te cu 17 aña ta un mucha. 

Articulo 12 y 13 di e Convenio di Derecho di Mucha ta 
mustra riba e importancia p’e mucha tin un opinion y p’e 
por expresa esaki. Tabata un grupo di persona cu corahe 
y motivacion cu for di e tempo ey a mira cu dor di dife- 
rente motibo, tabatin muchanan na Aruba ta yega cas 
despues di ora di scol y no tabatin ningun persona pa nan 
por papia cune. 

Riba 20 di november 1999 tabata e prome biaha cu un 
mucha a yama e number 131 y expresa su mes. 

Pa 20 aña largo a scucha mas di 45.000 mucha y hoben 
via telefon, email y chat, y a duna informacion preven- 
tivo na no menos cu 85.000 persona. Fundacion Telefon 
pa Hubentud Aruba Semper tabata e aliado di mayornan 
den educación di nan yiunan. 

Prevencion di Termentono na Scol, Violencia no ta Bon, 
Sexualidad, Met praten kom je verder, Esaki ta bo 
Derechonan, Sport Gedragscode y Best Dad Ever, ta al- 
gun di tur e proyectonan cu den e 20 aña nan aki a ser 
desaroya y duna na nos mucha, hoben, mayor y profe- 
sionalnan. 

Bayendo bek n’e ralznan di Fundacion Telefon pa Huben- 
tud Aruba, awe diaranson 20 di november lo duna e ho- 
ben di Aruba e oportunidad pa durante Pro/Contra ex- 
presa nan mes. Pro/Contra, un debate caminda e hoben 
ta bay expresa su opinion riba norma y decicionnan cu e 
tin cu bay carga den futuro. 

Cu miras riba futuro, cu un equipo di cinco miembro di 
hunta, 35 mentor boluntario y dos personal, Fundacion 
Telefon pa Hubentud Aruba ta cla pa sigui duna e mucha 
y hobennan di Aruba e oportunidad pa sigui expresa nan 
mes. Danki Aruba, Danki Telefon pa Hubentud! 


'Pabvw! 

20 AÑA 
TELEFON PA 
HUBENTUD 



Corte di Prome Instancia awe caso grandi di importacion di cocaina 


Horario 

Sospechoso 

Acto Castigabel 

14.00 

K.R.H.O. 

J.D.M. 

G.L.M. 

AJ.R.G. 

H.O. y D.M. y L.M. y R.G. ta wordo acusa di 
importacion di cocaine riba 31 di juli 2019. 

Minister Dangui Oduber 

Groundbreaking di Baby Beach 
Waterfront ta pa prepara San Nicolas 
p'e desaroyo turistico na caminda! 



DIALUNA anochi a tuma lugar e groundbreaking 
oficial di Baby Beach Waterfront na Baby Beach. Es- 
nan presente e anochi aki tabata e.o. Prome Minister 
sra. Evelyn Wever-Croes, Minister sra. Xiomara Ruiz- 
Maduro, Minister mr. Andin Bikker, Minister sr. Chris 
Romero, Presidente di Parlamento sr. Ady Tijsen, y otro 
miembronan di Parlamento, CEO di ATA sra. Ronella 
Tjin Asjoe-Croes, Presidente di SNBA sr. Andres Her- 
nandez y demas invitadonan. 

Tabata net 4 dia despues cu San Nicolas ta haya 
groundbreaking di su prome hotel cu tabata algo his- 
torico y awor tin un groundbreaking pa un otro bunita 
proyecto. Un proyecto caminda un bes mas Gobierno 
ta demostra cu San Nicolas ta haya su fair share den 
henter e desaroyo di pais Aruba. 

E anochi aki Minister di Turismo sr. Dangui Oduber 
a hiba un discurso caminda e mandatario a expresa lo 


siguiente: “Cu e proyecto aki nos lo bay upgrade henter 
e area di Baby Beach p’asina prepara San Nicolas p’e 
desaroyo turistico cu ta na caminda. 

Nos vision ta pa converti San Nicolas den e capital tur- 
istico di Aruba y cu hechos nos ta demostrando cu esaki 
no ta solamente un soño sino esaki ta un vision cu nos 
Gobierno ta ehecutando. 

Mi ta sumamente contento y orguyoso di ta forma parti 
di e coalicion aki, pasobra e sosten cu mi ta haya di tur 
colega Minister pa ehecucion di e tipo di proyectonan 
aki ta enorme y sigur mi kier a gradici cada un di mi 
coleganan pa kere den e proyecto aki” tabata palabran- 
an di Minister Dangui Oduber durante su discurso. 

E proyecto di Baby Beach lo bay wordo ehecuta den 2 
fase y ta un proyecto di 3.6 miyon florin. Fase 1 lo tin 
un duracion di 8 luna, asina cu fase 1 termina lo cum- 
insa di biaha cu fase 2. 


< Sigui lesa na pagina 13 > 

FASE 1: 

E prome fase lo bay consisti na embeyesemento y ampliacion 
di e beach, esaki debi n’e desaroyo hotelero cu tin, pesey lo 
bay haci e beach mas grandi pa comunidad. 

Fuera di esaki ta bay tin restaurantnan di clase y tambe lo 
bay tin kioskonan. Ta bay construi facilidadnan pa nos local- 
nan y turistanan. Ta bay crea espacio pa parkeer, ful e area 
lo haya iluminacion y e landscape tambe lo haya un upgrade. 

FASE 2 

Fase 2 lo tuma lugar unda e canchanan di tennis ta situa 
na Baby Beach, den e fase aki lo bay construi 4 cancha di 
deporte den diferente disciplina. Di e manera aki ta termina 
e proyecto dunando ful e area aki un upgrading creando mas 
lugar unda nos localnan por practica deporte. 

Minister di Transporte tumando pasonan grandi instituy- 
endo San Nicolas Ports Authority cu lo precura p’e fast ferry 
tan spera, nos 

Minister di Finanza cu su vision economico fiho y su empeño 
pa San Nicolas como e capital historico di Aruba. E vision di 
Gobierno ta pa stimula e economia di San Nicolas dor di trece 
e fluho di turistanan di pabou di brug pa pariba di brug. Cu 
e proyectonan aki ta preparando San Nicolas p’e desaroyo cu 
ta na caminda. 

Finalmente Minister Dangui Oduber a gradici tur cu a haci 
e proyecto bira un realidad, e mandatario a gradici su colega 
ministernan. 

E mandatario a gradici Minister Otmar Oduber pa tur su 
bon cooperacion y pa pone e fondonan disponibel, tambe na 
ATA pa a kere den e proyecto y aloca e fondonan necesario 
pa realisa esaki. 

E mandatario a gradici DIP, DOW y por ultimo e contratista 
Van Kessel cu lo t’esun encarga cu e proyecto aki. Masha 
pabien na henter nos comunidad pa cu e bunita proyecto aki. 
































14 


AWEMainta 


Diaranson, 20 November 2019 


Fundacion Lanta Papiamento ta puntra: 

Derecho di Mucha: Nos ta respeta esaki di berdad? 



AWE dia 20 di november 1989 e paisnan den Na- 
cionnan Uni a adopta e Convenio di Derecho di Mu- 
cha. Awe, despues di 30 aña, henter mundo ta con- 
venci cu e gobiernonan ta obliga pa proteha y respeta 
e derechonan di cada mucha. Nacionnan Uni ta invita 
tur e paisnan miembro pa implementa e derechonan 
di mucha den nan totalidad, pues completamente. 
Fundacion Lanta Papiamento (FLP) ta enfoca riba su 
preocupacion central, esta Papiamento y su posicion 
den comunidad di Aruba y ta haci e pregunta: Con ta 
para cu e derechonan di mucha aki na Aruba? 

Derecho riba propio cultura y riba enseñansa 
Segun e tratado concerni e mucha tin e derecho di 
experiencia su propio cultura y di desaroya su mes 
optimalmente y sin obstaculo na scol. Scol mester 
ta un experiencia agradabel den bida di e mucha y e 
adolescente, cu ta apela n’e gana di siña di e mucha. 
Nos sa cu pa hopi siglo esaki no tabata asina na nos 
scolnan. Na scol tabata y te ainda ta prohibi Papia- 
mento y diferente expresion di nos cultura. Porcen- 
tahe grandi di mucha mester a kita fo’i scol prome 
cu tempo y drenta sistema laboral sin preparacion. 
Keda sinta pa motibo di ‘taal’’ tabata y ta te ainda 
masha ‘normal’. 

Pa hopi mucha scol tabata y ta un pesadia y ‘bijles’ a 
bira un necesidad. Motibo principal di tur e miseria 
aki tabata e pensamento colonial y eroneo, cu e idi- 
oma di e mayoria di nos hendenan, esta Papiamento, 
no ta apto pa enseñansa. 


A neglisha e hecho cu pa bo siña, bo mester compro- 
nde y cu bo no por compronde den un idioma cu bo no 
ta domina. Hulandes no ta biba na Aruba, corda cer- 
ca e mucha y ta netamente e idioma ey ta uza como e 
unico idioma den enseñansa. 

Dicon ta tarda asina hopi pa hende compronde cu 
esaki ta contra derecho di e mucha y di henter nos 
pueblo? 

Desaroyo positivo 

Sinembargo, cu esfuerso di nos mes hendenan, spe- 
cialmente nos maestronan, sosteni pa conocemento 
nobo basa riba estudio, investigacion cientifico y ex- 
periencia propio, siglo 21 a habri hopi positivo pa nos 
muchanan y nan maestronan. 

Papiamento a bira idioma oficial na 2003 y el a cum- 
insa drenta scol. Literatura na Papiamento a crece, 
tambe material di y na Papiamento pa uza den scol. 
Entretanto Aruba tin diferente docente di Papiamen- 
to di nivel Bachelor y Master y tin mas na caminda. 

Bunita ta pa experiencia con pueblo Arubiano poco- 
poco a cuminsa acepta su propio idioma como algo di 
balor, un herencia cu mester conserva, cuida y sigui 
desaroya. Investigacion reciente ta mustra cu tanto 
mayor como maestro ta haya cu Papiamento ta im- 
portante p’e mucha siña y desaroya den dje, no sola- 
mente den scol basico, sino tambe den scol secundario 
y mas halto. 

A desaroya un sistema di Scol Multilingual, cu Pa- 
piamento como idioma di instruccion. A cuminsa cu 
dos scol piloto pa test e sistema aki y no ta sorpresa 
cu e experimento aki a resulta masha exitoso mes. 
Den e nota di maneho Diversificacion di Idioma di 
Instruccion den Enseñansa Primario a dicidi cu ta in- 
troduci un sistema multilingual segun 4 opcion. 

Un di e opcionnan ta cu scol cu tin mayoria alumno 
di habla Papiamento, ta introduci e sistema multilin- 
gual cu Papiamento como idioma di instruccion, Scol 
Arubiano Multilingual (SAM). SAM tambe lo conta 
cu un pedagogia y didactica nobo, material di lesnan 
nobo y basa riba metanan nucleo di pais Aruba. 

Sigui na pagina 15 > 

< Continua di pagina 14 

Aruba lo tin un scol basico specialmente diseña pa su 
muchanan, pues un scol basa riba idioma materno 
di 74% di e alumnonan, cu ta Papiamento, e idioma 
mas acesibel pa tur mucha, tambe p’esnan cu tin otro 
idioma como nan idioma materno. 

Na e scolnan piloto di scol multilingual, siñamento a 
bira un fiesta. Un ehempel: lesamento, un problema 
grandi n’e scol tradicional na Hulandes, a bira algo 
masha dushi mes. Y, loke ta hopi importante pa siña- 
mento cu sentido, e muchanan a desaroya nan pensa- 
mento critico. Esey ta algo cu por sosode solamente 
den bo idioma materno: combersa, haci pregunta, 
cuestiona, analisa, delibera, inventa! 

Y e idea ta pa sigui desaroya e sistema di SAM pa scol 
secundario, pasobra mester reconoce cu enseñansa ta 
un proceso, un continuidad di scol preparatorio te na 
final di enseñansa superior. Porfin enseñansa lo res- 
peta e mucha su derecho di siña den su propio idioma 
y cu Papiamento como base fuerte e ta siña Hulan- 
des, Ingles, Spaño y tur e otro materianan di scol cu 
mas facilidad. Tin bon material y lo sigui desaroya 
material interesante, specifico y contextualisa cu ta 
haci siñamento un biahe placentero. 

E Mucha ta conta 

P’esey ta hopi straño di tende cu diripiente pa scol 
secundario a laga e idea di ‘e mucha ta central’ los y 
no ta tene cuenta mas cu ningun derecho di mucha y 
ningun estudio. 

Di ripiente a lansa e idea di un MAVO/HAVO/VWO 
nobo cu dos idioma stranhero como idioma di instruc- 
cion, esta Hulandes y Ingles y cu e scol Hulandes De 
Schakel lo ta partner den e desaroyo aki, un scol priva 
cu ta cay bou di Hulanda y cu nunca no tabata parti 
di nos sistema educacional. 

Ta remarcabel cu ta papia solamente di beneficio ex- 
terno y no di e mucha cu tin cu atende e scol aki. 


Reconocemento di diploma dor di Hulanda t’e unico 
cos cu ta conta? 

No ta nos mes mester duna loke ta di nos e balor cu e 
merece y proba cu nos tambe por? 

Dos idioma stranhero: Ta con e mucha ta bay traga 
esaki, sabiendo cu Hulandes so caba ta un obstaculo 
masha grandi mes? Y pa loke ta Ingles, nos no mes- 
ter lubida cu Ingles tambe ta un idioma stranhero 
pa nos muchanan, hobennan, maske nan tin cierto 
conocemento caba di Ingles adkiri via media digital. 
Ademas, den ciencia linguistico nan ta yama Ingles 
“e idioma matado”, pa motibo cu e por ta un peliger 
pa existencia di e idioma materno di e mucha y pa e 
idioma nacional di e pais (Skutnabb-Kangas, 2003). 
Nos sa cu den scol basico Hulandes ta idioma materno 
pa 5,8% so di tur alumno na Aruba. Nos sa cu pasobra 
Hulandes t’e idioma di instruccion na scol, t’e 5.8% ey 
so ta beneficia optimalmente di e enseñansa aki. E 
tabel akibou ta compila for di ‘Statistisch Jaarverslag 
2016-2017’ di Departamento di Enseñansa Aruba. E 
porcentahenan ta papia pa nan mes. 

E ‘Adviesnota: Taalbeleid voor een nieuw traject in het 
AVO’ di Departemento di Enseñansa Aruba di sep- 
tember 2019 ta un nota di conseho cu ta duna tres op- 
cion pa AVO. Pero ta obvio, cu e nota aki mester keda 
discuti y haya su elaboracion ainda. E no ta completo. 
P’esey pa FLP ta incomprendibel y inaceptabel cu, 
den un conferencia di prensa (7 -11-2019), minister 
di enseñansa a presenta e prome opcion como un de- 
cision. 

Fundacion Lanta Papiamento ta spera, cu e discu- 
sion tocante desaroyo di MAVO/HAVO/VWO lo por 
cuminsa pronto y cu Aruba por tuma e miho decision, 
respetando derecho humano y derecho di mucha, y cu 
lo sali for di conocemento di e proceso di siñamento. 
asobra: Papiamento, nos idioma, nos derecho! 


Idioma di cas 

Enseñansa\special 

Scol basico 

EPB 

MAVO 

HAVO/VWO 

Hulandes 

0.4% 

5.8% 

2.5% 

4.5% 

16.5% 

Ingles 

5.2% 

4.1% 

5.5% 

4.7% 

6.8% 

Spaño 

7.2% 

13.0% 

17.7% 

14.2% 

11.0% 

Papiamento 

85.7% 

74.1% 

70.0% 

72.5% 

62.8% 

Total di alumno_ 

446_ 

8838_ 

1646_ 

3310_ 

2155_ 

Parlamentario Jennifer Arends-Reyes (AVP) 

Mester percura pa derechonan internacional di 
mucha keda central den decisionan di Gobierno 



Segun sra Jennifer Arends-Reyes dia 20 di november ta 
Dia Internacional di Derecho di Mucha y e aña aki ta cum- 
pliendo 30 aña cu e tratado internacional aki ta existi. E ta 
un di e tratadonan internacional cu dia 6 di februari 1995, 
Reino Hulandes a ratifica y cu constantemente mester keda 
un liña cora den tur gobernacion y ministerio. 

Durante transcurso di añanan tin hopi mas campaña di 
consientisacion, instancianan cu a ser funda pa cu e tema di 
derechonan di mucha y esey a contribui na diferente cam- 
bio, cambio den leynan, maneho y mehoransa na beneficio 
di tur mucha cu ta biba na Aruba pero ainda mester bisa 
cu falta hopi mas atencion pa locual t’e consecuencianan di 
decisionnan di Gobierno riba nos muchanan. 

Por ehempel na momento cu costo di bida incluyendo trans- 
porte subi drasticamente, e ta bay tin su consecuencianan 
riba nos muchanan y e presion pa mayornan. Despues di 
2 aña Aruba mester a conoce e.o. scol gratis pa tur mu- 
cha, schoolgeld lo mester a pasa pa pasado, airco pa tur 
nobenti pico scol na Aruba, cuminda pa tur mucha na scol, 
un staatscréche, lo mester warda menos pa cuido di salud, 
lo duna amnestia y abusadornan di grandi of chikito no lo 
sali liber mas etc. 

Esakinan ta apenas algun promesa di campaña cu te ainda 
Aruba ta wardando riba dj’e. A resulta cu awendia muchan- 
an tin preocupacion cu nunca si lo tin cuminda riba mesa of 
no, of si su mayornan lo keda cu trabou, si tin placa pa gas- 
olin pa hiba nan practica deporte, si a resta placa despues 
di paga awa of coriente pa cumpra cuminda of si nan tin cu 
warda 3-4 ora prome cu wordo yuda na dokter of hospital. 


Aruba ta pasando den momentonan dificil caminda cu tur 
decision di Gobierno tin efecto y presion riba nos famianan 
na Aruba. Cuido di salud, educacion y protecion ta impor- 
tante pa nos por brinda nos muchanan na Aruba y ki nan 
Gobierno tin un papel importante pa cumpli cun’e na un 
manera efectivo cu por ser midi, pa por wak e avansenan 
den e inversionan di fondonan publico y ta netamente esaki 
ta un di e criticanan di p.e. e Sociaal Crisis Plan cu e Gobi- 
erno di MEP-POR-RED a bin cun’e. 

Un fondo di 18 miyon pa aña p’e Sociaal Crisis Plan cu an- 
tes tabata primordialmente den presupuestonan di Minis- 
terionan y cu e fondonan tabata yega cu hopi mas facilidad 
n’e instancianan, awor e fundacionan ta lucha pa yega na 
fondonan pa nan proyectonan. 

Aruba constantemente mester keda traha riba temanan cu 
tambe ta pasa cu hopi frecuencia riba nos isla y tin data 
existente riba dj’e di instancianan local y un di e temanan 
aki ta violencia contra mucha. 

Campañanan fuerte mester purba mitiga e fenomeno aki 
den nos comunidad cu ta violencia na cas. Tin diferente 
forma di violencia, fisico, verbal, sexual y emocional ta pas- 
ando cu mas di un biyon mucha rond di mundo sin conta 
negligencia cu tambe ta un tipo di maltrato y serca nos na 
Aruba e cifra nan ta halto, caminda 1 di cada 15 mucha ta 
experiencia un sorto di violencia, e impacto di e violencia 
aki contra nos muchanan ta laga un marca grandi den nos 
adultonan di mañan, mescos cu e tema di e aña aki, ‘chil- 
dren today, our keepers tomorrow.’ 

Sin conta e era cu nos ta bibando aden caminda hopi mu- 
cha ta experiencia bullying cybernetico of un of otro tipo 
di discriminacion. E ta trece cun’e inseguridad serca nos 
muchanan cu ta trece reto cun’e pa nan desaroyo. 

E trabou colectivo pa lanta un mucha sano den nos comuni- 
dad ta continuo y ta algo cu esnan cu ta na mando di un pais 
tin cu percura pa cumpli cu nan parti p.e. pa tin trabou y 
pago husto, acesibilidad pa cuminda nutritivo, trankilidad, 
ayudo rapido, cuido structura pa grandi y chikito pa nos 
pais por progresa caminda cu e ultimo dos añanan Aruba a 
faya basta riba e puntonan aki y tabatin hopi inseguridad 
pa famianan sra Arends-Reyes ta termina bisando. 

Rocco Tjon (MEP): 

Desesperacion di Mike Eman y 
AVP no conoce limite 



AWOR cu Gabinete Wever-Croes a sera 
presupuesto 2020 cu un surplus di 29 miyon 
florin, sin sugar-tax, AVP ta mas determina 
ainda pa perhudica e pais aki. Un otro mo- 
tibo dicon AVP t’asina rabia ta pasobra du- 
rante e ultimo reunion cu Parlamento tabatin 
na WEB diabierna ultimo, a wordo confirma 
cu dentro di poco lo anuncia rebaho di prijs 
di awa. Asina lider di fraccion di MEP, Rocco 
Tjon a duna di conoce. 

DENUNCIA FALSO 

Aworaki cu nos pais ta bayendo den e rumbo 
corecto y situacion ta drecha nos por tuma 
nota cu Mike Eman ta laga haci un denuncia 
falso contra Prome Minister sra. Evelyn Wev- 
er-Croes. Tambe nos por tuma nota cu e biaha 
aki si Robert Candelaria, cu conoce e aparato 
hudicial, no a laga su mes wordo uza dor di 
Mike Eman, y e no a bay Ministerio Publico. 

E biaha aki pa manipula pueblo Mike Eman 
a uza dos candidato di AVP cu conoce retonan 


intelectual, bou capa di fundacion AVP, pa 
bay Ministerio Publico. Un fundacion di AVP 
cu lo bay combati corupcion? Pero e dos ca- 
ranan aki t’esnan cu a permiti pa un Minister 
cu ta wordo sospecha di corupcion sigui cobra. 

Dos cara cu a permiti liderazgo di Mike Eman 
conduci n’e hecho cu awe Benny Sevinger ta 
wordo sospecha di estafa, soborno, maluzo di 
su funcion, falsificacion di documento y la- 
bamento di placa. Esaki ta e “legacy” di Mike 
Eman. 

PA CONCLUI 

Despues cu Mike Eman tabata presenta pre- 
supuestonan ficticio cu cifranan irealistico, 
y deficitnan di alrededor di 300 miyon florin 
awor nos conoce presupuestonan realistico. 
Presupuesto 2018 y presupuesto 2019 lo sera 
“budget-neutraal”. Ta comosifuera cu cada 
bes cu Aruba haya trankilidad, Mike Eman 
ta rabia y kier crea descordia den nos pueblo, 
segun Rocco Tjon. 

Anchelino Vrolijk di POR: 

Scm Nicolas, e cuidad cu 
lo ta bek riba mapa economico 



DURANTE diferente decada 
nos por a wak con poco poco San 
Nicolas tabata bayendo atras eco- 
nomicamente, mientras cu nos por 
a wak e area di Oranjestad y Palm 
Beach crece economicamente. 
Ainda hopi di nos por corda con 
famianan tabata bay Coruba (ac- 
tual BSL) pa haci compras, o bay 
Janchi Jewelers den caya principal 
di San Nicolas pa cumpra joyas o 
laga drecha joyas, o e barberonan 
cu tabata situa den e caya di Las 
Vegas Bar bay abou. 

Segun Anchelino Vrolijk, nos por 
corda Kong Ming Supermarket 
(actual Macro) con riba diasabra e 
lugar tabata yena completamente 
cu cliente. Actualmente e lugarnan 
aki no ta existi mas. Alabez nos 
por a wak con scolnan a sera den 
e area di San Nicolas, pasobra no 
tin suficiente alumno, mientras cu 
otro scolnan a fuseer hunto p’asina 
por tin ainda suficiente alumno. 

E epoca aki di decadencia ta ye- 
gando su final. Cu e binimento di 
Secrets Baby Beach nos lo por wak 
un San Nicolas cu lo sa di florece 
bek y asina forma un parti crucial 
den Aruba su economia. 

Loke ta trata e refineria, desde 
añanan ’50 hopi proceso a wordo 
automatisa y mester menos forsa 
laboral pa traha. 

Cu e reapertura di e refineria na 
aña ’89 e no a duna San Nicolas 
e boost economico cu tabata mes- 


ter di dje. Y asina nos por wak cu 
poco poco, hopi habitante vooral 
jong a cuminsa bandona San Nico- 
las p’asina establece nan mes den 
area di Noord/Paradera. Esaki ta 
visible tambe den e cayanan di 
San Nicolas. 

Secrets Baby Beach cu su 600 
kamber lo ta bon pa minimo 1800 
cupo di trabou. Awor cu e ta dren- 
ta den su fase di construction, esa- 
ki lo atrae trahadornan p’e area. E 
trahadornan aki mester por come 
y bebe. Esaki sigur lo atrae tambe 
lugarnan di cuminda y lugarnan 
cu lo bende refreshment. 

Actualmente den e area di Colony 
nos no conoce un supermarket. E 
unico cu ta estableci den e area aki 
ta Lago Heights Food Center. 
Actualmente Citgo ta sera y hon- 
estamente bisa, loke ta refineria a 


conoce su epoca cu a pasa. Secrets 
Baby Beach lo sa di bay genera en- 
trada pa Gobierno cu lo por com- 
pensa e perdida di un refineria. 

Famianan cu a lanta na San Nico- 
las o yiunan cu a bay establece 
otro parti di Aruba lo sa di bin 
bek San Nicolas pa traha. Secrets 
Baby Beach lo sa di atrae dife- 
rente tipo di negoshi o actividad 
recreativo. Y esaki nos ta wak 
tambe den e proyecto di embeyeci- 
mento di Baby Beach area. Final- 
isando e miembro di POR, Anche- 
lino Vrolijk mester bisa e pueblo di 
San Nicolas PABIEN, paso loke e 
proyecto aki lo trece cune ta uno 
di un magnitud enorme pa un area 
cu pa decadanan a conoce unica- 
mente decadencia. 

Awor San Nicolas lo conoce un ep- 
oca nobo y un desaroyo economico 
cu nos por ta orguyoso riba dje. 

SMAC cu anochi informativo pa Calypso & 
Roadmarch 2020 Pre-infantil, Infantil y Hubenil 



SMAC ta den preparacion completo pa 
loke ta tur evento cu ta riba e schedule di 
Carnaval 66. Un di eventonan aki ta Calyp- 
so & Roadmarch Contest. 

Otro aña, lo conoce un cambio den e comis- 
ion cu lo ta organisando esaki. Bou di lider- 
azgo di SMAC, cu ta wordo representa pa 
sra. Inky Richardson, SMAC a yama hunto 
un comision p’asina segura cu tur cos cana 
bon manera semper tabata e caso 


Pa loke t’e categorianan, nos lo tin mes cos 
cu e ultimo añanan, esta pre-infantil, infan- 
til y tambe hubenil. P’e motibo aki, SMAC 
kier a invita tur mayor cu ta desea pa nan 
yiu participa na un anochi informativo. Es- 
aki lo tuma lugar, diahuebs awor 21 di no- 
vember, na Centro di Bario Dakota, entre 
6:30 - 9:00 PM. 

Na mes momento por haci inschrijving pa 
participacion den un di e categorianan men- 
ciona. Pa haci esaki mester trece un regis- 
tracion di CENSO di 5 florin. 

Nos kier a invita boso pa subi nos website 
www.carnival-aruba.com y download e for- 
mulario di inscripcion, pero tambe pa keda 
informa di cada evento y noticia cu SMAC 
tin. 

McDonald's ta celebra su campaña di "Great Day" 
en grande pa recauda fondo pa Centro Man na Obra 


DIABIERNA, 22 di November awor cuminsando 
for di 8’or di mainta, McDonald’s lo organisa su cam- 
paña di “Great Day”. Riba e dia aki, cada compra di 
e famoso Big Mac lo bay pa Centro Man na Obra, un 
departamento pa adulto di Fundacion pa persona nan 
cu un deficiencia intelectual aki na Aruba. 

Great Day ta un celebracion cu lo tuma lugar henter 
dia y pesey McDonald’s ta invita tur su cliente nan pa 
uni y asina aporta n’e meta di Centro Man na Obra. 

E iniciativa aki ta coresponde n’e promesa di Arcos 
Dorados, operador di McDonald’s den e mercado di 
Latino America y Caribe, p’asina reduci e reto nan di 
empleo pa hubentud den e region. 

Tur restaurant di McDonald’s lo participa den e Great 
Day y lo tin un celebracion special na McDonald’s Se- 
roe Blanco diabierna, 22 di november. Cliente nan di 
Centro Man na Obra lo ta presente pa duna bon bini 
na aportante nan di e campaña aki. 



—7’or di anochi. 

Esaki lo clausura cu musica di e banda popular y cono- 
ci, Honeypot cu lo cuminsa for di 7’or y mey di anochi. 


Henter comunidad di Aruba ta cordialmente invita pa 
uni y celebra McDonald’s su Great Day na e localidad 
di nan gusto, y pa celebra e actividad n’e localidad di 
Seroe Blanco diabierna, 22 di november for di 8’or di 
mainta pa 9’or di anochi. 



McDonald’s a invita 5 influencers pa un “meet and 
greet” y tambe nan lo traha den cushina y den e ben- 
tana di drive thru durante dia (for di 12’or-7’or di ano- 
chi). 

E 5 influencers nan aki ta Danna Garcia, cu ta nos 
Miss Aruba actual, Mark Benson (media), Nen Flores 
(media), Lindy Croes (entrepreneur), y artista Carl 
Roosberg mihor conoci como “Galloway”. CoolFM lo ta 
presente di 12’or - 2’or di merdia pa transmiti e evento 
via radio, sigui pa entretenimento di un DJ for di 3’or 


TOCANTE CENTRO MAN NA OBRA 

Centro Man na obra (Stichting Verstandelijk Gehand- 
icapten Aruba) ta un fundacion cu ta educa, guia, y 
cuida adulto nan di 16 aña pariba cu un deficiencia 
intelectual. 

Centro Man na Obra su meta ta pa brinda guia laboral 
p’asina e cliente por haya mas confianza propio, por 
yuda su mes riba mas tereno, sinti su mes mas util, 
bira mas independiente y pa algun cliente hasta pa 
nan por haya un trabao den nos mercado laboral. 
Actualmente Centro Man na Obra ta conta cu 75 cli- 
ente registra. 

Concierto Dominical "Donny Laclé" ultimo, 
tabata cu variacion unico di musica alegre 


DIADOMINGO, dia 27 di october 2019, 
Fundacion pa Talento Musical Donny Laclé a 
organisa un biaha mas un Concierto Domini- 
cal den e sala grandi di Biblioteca Nacional 
Aruba. 

E concierto a habri cu presentacion Coro La 
Escala, bou di direccion di Hector (Chichi) 
Perez. Dia 25 di october e coro aki a celebra 
31 aña di existencia. Publico por a gosa di un 
repertorio alegre cu entre otro “Unda bo kier 
bay?”, “Estrellita del sur”, potpourri y “Stima 
bo tanto”. 

A sigui cu e conocido cantante Francis Jacobs 
cu tambe a prepara algo bunita pa su prome 
presentacion na Concierto Dominical. Francis 
Jacobs a presenta un repertorio varia cu entre 
otro “Atardi Aruba ta bunita”, “Ayo mi dudu”, 
“Todo me gusta de ti” y “Heb je even voor mij”. 
A clausura e programa cu Tipico Camari cu ta 
bou di direccion di Fabian Ras. Tipico Camari 
a presenta un repertorio cu entre otro “Amor 
scondi”, “Abo so” y a clausura cu potpourri di 
cantica di Pasco. 

E concierto dominical tabata masha anima. 

Ta extende gratitud pa e cooperacion na Ivan 
Quandus (cabayero di sonido), gerencia y e 
trahadornan di Biblioteca Nacional Aruba, 
Ray van Gulick kende ta percura p’e cushina, 
e grupo di boluntario cu tur diasabra prome 
cu concierto ta prepara y decora e sala pa dia- 
domingo. Un danki special na CedeAruba y 
Samenwerkende Fondsen Caribisch deel van 
het Koninkrijk. 

E comision organisador ta gradici tur e artis- 
tanan y e audiencia pa nan tremendo presen- 
tacion, presencia y contribucion n’e concierto. 

Nos ta topa atrobe diadomingo dia 8 di 
December 11.00 or di mainta na Biblio- 
teca Nacional Aruba pa nos ultimo Con- 
cierto Dominical pa 2019. 

Aruba tabata anfitrion di otro Koempoelan exitoso 

Skirbi pa Ruthy // Lady Ruth" Vrieswijk-Bergen 


NOS ta den un bon y felis siman nobo colma di salud, 
amor y alegria. Un siman cu a habri cu hopi bunita recu- 
erdonan pa hopi hoben di 18 aña of hobennan adulto di 
mas di 18 aña di edad (te cu hasta e edad di algo mas di 
60 plus). Aruba a caba di fungi como anfitrion di e campa- 
mento pa lidernan scout di nos rumannana isla Bonaire, 
St. Maarten, Corsou y di Aruba mes bao di e capa “Koem- 
poelan Aruba 2019” cu e tema :”I am me”. 

Tur aña tin Koempoelan cu un tema, pero cada bes riba 
un di e islanan menciona. Beurt pa beurt e islanan aki ta 
organisa e Koempoelan ofreci n’e lidernan scout pa partic- 
ipa na charla/workshopnan educativo interesante pa tene 
nan mes bon informa ta con tin cu sigi yuda forma nos 
muchanan atrabes di e wega di scouting den nos mundo 
moderno di awendia. Educacion mester bin di cas prome y 
despues otro instancianan. Hopi mucha ta mondig awen- 
dia y mester di siña mas disciplina tog? 

Y claro, nos lidernan scout ta bin hunto pa reflexiona y 
goza como rumannan lider hunto den actividadnan social 
cultural tambe cu baile. etc. 



E ta manera di duna otro y of ricibi di otro un apoyo, un 
animacion, un “schouderklopje” pa nan bon trabao duran- 
te henter aña. Lady Ruth cu tabata activo pa mas di 33 
aña den scouting tambe a participa na hopi Koempoelan. 
Durante un di nan nos a hasta wordo eligi e “scout mas 
amistoso”. Wel shonnan, e fin di siman trai lomba, dianan 
15-16yl7di november Aruba a shine den mas luz cu nan 
Koempoelan, mas luz cu e tierelie tierelie di Setar haha- 
haha!. 

E apertura a tuma lugar diabierna dia 15 di november 
anochi na residencia Rooi Santo 22 di nos amigo scout ru- 
man Thomas Tromp y famia. Thomas y famia a percura 
pa un catering di chupa dede, masha masha dushi mes, 
sopi di carni, sopi pisca seafood y broccoli soup hunto cu un 
plato suculento di salada, chicken cut small, aroz, banana, 
fruta y bolo. 

Koempoelan Aruba 2019 a wordo dedica na lider “Lameta” 
Crusita Maria Schel di A.P.G. (Arubaanse Padvindsters 
Gilde ) naci na Bonaire, pero biba pa añas aki na Aruba, y 
dedica tambe na Johan Vrieswijk di Aruba, kende a dren- 
ta Scouting como mucha na Sneek, Friesland/Hulanda y a 
sigui na Aruba den Scouting pa añas y añas, ocupa varios 
posicion den scouting, como tambe e tabata Hoofdcommis- 
saris di antes VAP (Vereniging de Arubaanse Padvinders) 
y tambe despues di Scouting Aruba. 

Diasabra dia 16 november tabatin charla/workshop main- 


ta y actividad pa team-building na lama den oranan di at- 
ardi y anochi nan actividad social/dinner den Indian Rock 
Garden cu Bohemian Fantasy y los e pianan y heupnan 
riba dushi musica di e fantastico y dinamico talentoso dj 
Randy Alejo cu Metropolis cu tur hende ta gusta baila. 
Diadomingo nan a bay Misa na Sta. Cruz. Y despues lunch 
y clausura di otro exitoso Koempoelan. 

Otro aña Dios mediante Koempoelan lo ta na Sint Maarten. 
Personanan trahador duro den Scouting manera Lider 
Martha Winterdaal di e comision organisador, como tam- 
be cu asistencia profesional di ex-Hoofdcommissaris John 
Hesssen, kende a haci un tremendo trabao durante su 
temporada y actualmente Scouting Aruba ta sigi cana bon 
bao e direccion di e actual Hoofdcommissaris Christopher 
Lake. 

Cada Koempoelan ta diferente y unico. Lidernan ta bin, 
lidernan ta bay, muchanan ta bin, muchanan ta bay, pero 
Scouting ta keto bay going strong riba nos islanan mencio- 
na. Un bunita tema e aña aki “I am me”. Y esey ta locual 
nos ta semper, nos mes, ami ta ami, abo ta abo. 

Nos ta prohimo ruman cu nos diferencianan di opinion tin 
biaha, pero cu respet pa mi mes y pa otro. 

Pabien na tur lider scout participante den Koempoelan 
of no, danki pa boso bon trabao pa cu e formacion di nos 
muchanan cu mañan lo ta lider nan mes. 

Cu Grote Hopman Dios sigui bendiciona cada un di boso 
den boso trabaonan como boluntario y di curason cu hopi 
amor y carino. Love you too !!! 

E mihor bringadornan di 
Best of the Best Taekwondo Cup 


INGOMAR Jacobs, Jewell IL- 
Lidge, Deevah Loefstop, Rod- 
erick Tromp, Rouel Baarh y 
Michael Noel a sali mihor br- 
ingadornan den Best of the Best 
Taekwondo Cup. 

Diasabra dia 16 di November ul- 
timo a tuma lugar e di 24 Best of 
the Best Taekwondo Cup 2019 
cu participantenan for di Cor- 
sou, Frans Guyana, Aruba y Su- 
rinam. 

Best of the Best ta un evento cu 
nivel internacional y Aruba su 
atletanan a score bringando con- 
tra di e paisnan internacional. 

E atletanan a wordo escogi dor 
di e cuerpo di arbitrage cu tabata 
Master Eric Barry, Master Moic- 
es Dumfries y Master Guillermo 
Rodriquez referee Olimpico for 
di Venezuela. Aruba su atletan- 
an den nan totalidad a demostra 
un biaha mas un nivel di Tae- 
kwondo n’e publico presente. 
Varios atleta cu a participa den 
Best of the Best a prepara nan 
mes debidamente, participando 
den trainings camp p’asina nan 
tabata bon prepara p’e paisnan 
internacional y pa duna un bon 
bataya. 

Nos ta felicita tur e atletanan 
di Aruba cu a sali mihor bringa- 
dor den Best of the Best 2019. 
Presidente di Aruba Taekwondo 
Bond dr. Guaicaipuro Jimenez a 
entrega trofeo na tur e mihor br- 
ingadornan. 

Inspira na Parke Arikok 
su nochi di pelicula 




DIASABRA 23 di november Fundacion Parke Na- 
cional Aruba (FPNA) ta invita comunidad di Aruba pa 
presencia e Nochi di Pelicula na Parke Arikok. 

FPNA ta presenta su ultimo Nochi di Pelicula pa aña 
2019, esaki ta wordo organisa pa concientisa y educa 
comunidad di Aruba riba diferente topico global rela- 
ciona cu conservacion di naturalesa. Un comunidad 
conecta cu naturalesa ta mas conciente di su impacto 
y tambe ta para pa defende nos medio ambiente. 

Diasabra 23 di november pa 7.30 PM lo pasa dos ep- 
isodio di e documentario “Nature’s Great Events” di 
BBC. E prome episodio “The Great Melt” ta elabora 
di e impacto cu cambio climatico tin pa diferente es- 


pecie rond mundo y e presion pa nan sobrevivencia. E 
Segundo episodio “The Great Salmon Run” ta elabora 
riba e trayecto cu salmou ta pasa aden pa asina yega 
na e sitio caminda cu nan a nace unda cu e lo pone su 
webonan. 

FPNA ta extende un invitacion na e comunidad di 
Aruba pa asisti na e Nochi di Pelicula na nos Centro 
di Bishitante y asina aprecia nos naturalesa y sinti 
inspira pa yuda na conserva esaki. 

E Nochi di Pelicula ta completamente gratis cu posi- 
bildad pa cumpra algo di come y di bebe. Pa mas in- 
formacion por yama na 585-1234 of bishita nos pagina 
di facebook; https://www.facebook.com/arikoknation- 
alpark 


Time Out 


Monica Pimentel, Keana Krosendijky 
Annabella Fernandez di Impact Taekwondo 
awe ta conta mas di e deporte marcial aki. 


AVVbMamta 

tftlbko 

Tel: 583-1400 F3X: 583-1444 

Tin dos raport di makelaar: 

Manipulac ion pisa cu balor di Mullet Bay Beach Hotel 


WILLEMSTAD. Technologia a haci progresonan gigan- 
tesco riba tereno di technologia y sigur pa aplicacion den 
ekipo y aparatonan di uso familiar manera frigider y erco 
cu awendia ta funciona segun e sistema di ‘inverted’ cu ta 
reduci e gastonan di operacion dje aparatonan aki enorme- 
mente pa un cas di famia. 

E technica aki awendia a bira asina comun cu profeciona- 
lnan manera ‘makelaar of taxateur’ tambe a siña aplica e 
sistema dependiendo di deseo dje cliente. 

Si e cliente kier pa balota un edificio of tereno mas barata 
cu e bal, nan ta pidi un raport a base dje teoria di ‘inversa- 
mente proporcional’ pa reduci balor dje propiedad. 

No tin otro manera pa interpreta e hecho cu den e raport 
secreto dje makelaar secreto cu Banco Central a usa como 
piesa di resistencia pa convense hues pa otorga nan e sta- 
tus di accionista y accionista di ENNIA y su cinco compa- 
nianan cu a e sistema di ‘omgekeerd evenredige proportie’ 
e makelaar a usa. 

Con otro por interpreta cu e makelaar secreto di Banco 
Central a balota e hotel y su tereno riba solamente 90 mi- 
yon florin mientras cu un makelaar cu De Nederlandse 
Bank — cu ta Santo Banco pa gobernantenan local - ta 
balota e tereno y construccion riba 419.092.540,00 dollar 
Mericano Bay Hotel. 

E ‘piedra di corona imperial’ cu Banco Central a usa pa a 
haya outorisacion di huess pa hunga hunga rol di hues, 
fiscal y burdugu alabes su intervencion dje conglomerato 
sin atende e supuesto problemanan di ENNIA y su compa- 
nianan, ta e propiedad di ENNIA na Sint Maarten, esta 
Mullet Bay Beach Hotel. 

Aparentemente e argumento mas pisa cu Banco Central 
ta usa den defensa di su desicion di intervencion - na Ven- 
ezuela e cos aki yama confiscacion - ta cu e propiedad no 
tin e balor cu su doño ta pretende cu e tin. 

Banco Central ta pretende cu nan tin un raport cu ta balo- 
ta e propiedad pa 90 miyon dollar. 

E presidente di e hunta di comisario dje companianan di 
Ansari a compronde cu tin un otro raport cu De Neder- 
landse Bank a laga un makelaar cu nan mes a sugeri a 
traha pa balota balor dje hotel y e makelaar aki a yega ne 
conklucion cu e luga bal 419.092.540,00 DOLLAR MERI- 
CANO. 

Ta trata di un raport di fecha 11 di juni. 

Ademas tin otro propiedad cu yama The Towers cu ta con- 
sisti di e proyecto Centorion cu bal 20.5 miyon dollar. 

Cu esei mr. Faroe Metry kiere a splica e gerencia di Banco 
Central cu nan ta usando pretexto falso pa logra ken sa 



cua meta chimbo contra exponentenan di ENNIA. 

Pero cu un portafobo asina gordo y hugoso cu bal asina 
tanto placa hasta un analfabeto lo por a saca som cu e ar- 
gumento cu ENNIA no tin un activa y reserva finansiero 
pa cumpb cu su clientela 

ta simplemente un cuanta di hada cu hues a cay pe tambe. 
Banco Central ta bisa cu den cuadro di nan tarea pa reor- 
ganisa e compania di seguro y pone base pa funciona efici- 
entemente y na beneficio dje clientenan, nan a laga traha 
e raport di 90 miyon florin pero Banco Central ta ninga di 
mustra e raport aki. 

Pero nan ta use wel pa permanese den e rol di gerencia y 
accionista di ENNIA. 

Por cierto cu e terenonan y hotel ta riba nomber di dos 
compania di cualnan ENNIA c.q. Ansary ta doño. 

P’esey ta un misterio ta dicon Banco Central ta sigi pre- 
tende cu e luga bal solamente 90 miyon florin contra otro 
evaluacion di mas cu 440 miyon dollar. 

Ta algo cu tin cu keda clarifica mas pronto posibel y cu por 
bay tin consecuencia pa Banco Central si e doño dicidi di 
pidi cuenta y rason ki nan ta haciendo cu su compania. 

HOPI DAÑO 

Hecho ta cu e medida di supervicion cu Banco Central a 
impone riba ENNIA ta haciendo daño enorme. 

Mr. Faroe Metry kende ta eminencia den ley civil, a man- 
da bisa Banco Central cu nan tin cu obra corectamente di 
acuerdo cu e reglanan cu ta conta pa nan tambe y cu hues 
mes a ratifica. 

Mr. Metry a mustra tambe cu foi salida Banco Central a 
comete e pica di pidi permit ey hues pa nan por cobra mey 
miyon florin pa maneha e compania durante e periodo di 
supervicion pero hues a consede nan solamente 100.000,- 
florin. 

Awor ta resulta mientras tanto e director di Banco Central 
cu tabatin ENNIA bou di mando, Dr. Jose Jardim, a laga 
ulandesnan di De Nederlandse Bank haci un gasto di 8 mi- 
yon florin y manera macamba ta bisa: “Zoete beve Gerritje 
(Jose’tje) wie zal dad betalen.?” 

Cadena di robo y benta di telefon 
horta pa balor di Nfl. 800.000 



WILLEMSTAD. Den e caso di ladronicia den Bool- 
chand’s y bendemento di telefonnan horta, di cua e 
mercancianan ta calcula na e suma di 800.000 florin, 
segun autoridadnan 17 persona ta envolvi. 

Dialuna varios di e cuidadanonan aki a presenta den 
sala di corte. Headman den e grupo di tres cu nos ta 
bay elabora riba dje ta parse Christiaan, kende taba- 
tin varios di e telefonnan na benta. Abogadonan cu a 
hiba defensa tabata mr. van Gils pa Cepeda Morales, 
señora mr. Vercade pa Christiaan y mr. Alejandra pa 
Orozco Niz. 

En principio tabatin un di 4 sospechoso, pero e per- 
sona aki no a haya dagfar, como tal su caso no por 
a keda trata ayera y su abogado mr. Coendjbiharie a 
bay di acuerdo pa stipula un otro fecha pa tratamento 
di e caso. 

Atrobe hues a menciona cu robo y benta di telefonnan 
mobiel den Boolchand’s tabata durante e periodo 25 
di december 2018 (Pasco) pa medio februari 2019. E 
sospechoso Christiaan a ocupa su mes cu 4 di e tele- 
fonnan mobiel. 

Ta trata aki di telefonnan cu ta costa den tienda 2200 
pa 2800 florin cada unu, siendo a bende nan pa un 
bagatel di alrededor di 1000 florin, na moda di papia 


200 florin pa cada telefon. 

Atrobe e acusadonan aki tabata scars na informacion 
pa hues. E acusado Christiaan ta esun cu a bin dil cu 
esnan cu despues tambe a bira complise, esta Cepeda 
Morales, Orozco Niz y un persona mas. 

Hues a pone hopi atencion na e papel di Christiaan cu 
lo mester tabatin entre 5 pa 6 telefon mobiel horta pa 
bende. 

Fiscal mr. Emma de Groot a pidi castigonan mas hal- 
tu pa Christiaan, 200 ora di trabou pa comunidad mas 
2 luna di castigo di prizon condicional y un periodo di 
prueba di 3 aña. 

Pa Cepeda Morales kende tabatin solamente 2 telefon 
e castigo a bira 2 siman condicional y 100 ora castigo 
di trabou, sino 50 dia den prizon. Pa Orozco Niz cu 
tambe 2 telefon horta 100 ora castigo di trabou y 2 si- 
man castigo di prizon riba un base condicional. 

Final di cuenta hues a baha tur e castigonan di mane- 
ra cu ta haya nan cu menos castigo pa Christiaan por 
ehempel e castigo a bira 150 ora di trabou pa comuni- 
dad, pa e otro dos personanan 100 ora di trabou pero 
deskitando algon ora debi cu nan a sinta caba un cier- 
to periodo. 

Polis a gara ladron cu a caba di 
horta den cas na Moffiweg 



WILLEMSTAD - Dialuna mer- 
dia di dia cla alrededor di 12.52’or, 
Central di Polis a ricibi notifica- 
cion di un caso di ladronicia cu a 
tuma luga den un cas na Moffiweg. 
Na yegada di e unidad policial na 
Moffieweg, habitante di e cas a de- 
clara cu e la yega su cas y topa cu 
un homber desconoci ta core sali 
for di su cas. E homber desconoci 
aki a bula den cura di un otro cas 
y bay for di e sitio. 

Polis a cuminsa cu buskeda den e 
area y den Caya Modoc a señala 
un homber cu ta cuadra cu e de- 
scripcion di e homber cu un ratu 
prome a core sali for di e cas na 
Moffieweg. 


Na e sitio polis a detene e homber, 
G.M.S. naci na Corsou di 27 aña 
di edad, relaciona cu e ladronicia 
ariba menciona. 

Na momento di su detencion polis 
a haya confisca articulonan pro- 


sedente di e ladronicia. 

A presenta e sospechoso dilanti un 
fiscal auxiliar cu a ordena su en- 
carselamento pendiente di mas in- 
vestigacion. 


Militar ta resisti test di alcohol 



WILLEMSTAD - Durante di 
un control di Cuerpo Policial Cor- 
sou (KPC), CURMIL y Marina 
Real (Koninklijke Marechaussee— 
Kmar) riba alcohol diasabra ano- 
chi 16 di november a para un mili- 
tar enconeccion cu sospecho di ta 
maneha un vehiculo bou di influen- 
cia di alcohol. 


Despues cu e militar a supla e asi- 
na yama F riba e apararto pa midi 
cantidad di alcohol, a orden’e pa 
copera cu e investigacion cu a sigui 
bou di cua, analisis di su aliento. 

E militar a trata na evita y resis- 
ti e test di alcohol, pa despues cu 
sosten di milicia di Corsou, Kmar 
deten’e. 


Entretanto ya a interoga e militar. 
A tuma su rijbewijs Hulandes for 
di dje y a meld na CBR (Centraal 
Bureau Rijvaardigheidsbewijzen 
na Hulanda) cu e lo mester sigui un 
curso di EMA (‘Educatieve Maatre- 
gel Alcohol en Verkeer’). 

Kmar lo traha un dosier di penal 
y lo ofres’e esaki na Ministerio Pu- 
bico. A pone Defensa Hulandes na 
altura di e insidente y tuma e me- 
didadanan corespondiente. 

Lo schors e militar envolvi con- 
forme e maneho rigido pa cu uso di 
alcohol en espera di e proceso pe- 
nal. 

Laga tur loke ta spera mi ta bunita 
Laga tur locual cu mi encontranacaminda ta bunita 
Laga tur locual cu mi lagaatraskedabunita y 
Lagaesakinantermina den tur buniteza. 
CadoWever. 


Cu hondapenapero cu boluntad di Dios 
nos ta anuncia cu a bay sosega den brasa di Señor 



John R.Thodé 

Mihorconocicomo: "Ronald" 
*08-02-1947 - 119-11-2019 


Acto di entiero lo wordo anuncia despues. 


A^ra 

‘ Çuttenal & 0ie*n<ztoncj, 

Gradicimento / Invitacion 

Pa medio di esaki nos kier a gradici tur esnan cu di un 
manera of otro a mustra nan atencion, cariño, aprecio 
y cu a compaña nos durante e fayecimento y entiero 
di nos ser stima: 



Clara van der Linde 

Alaves nos ta invita pa 3 Santo Sacrificio di misa cu ta 
tuma lugar na Misa Sta Filomena na Paradera: 
Diabierna 22 di november 2019 pa 7'or di anochi 
Diasabra 23 di november 2019 pa 7'or di aochi 
Diadomingo 24 di November 2019 pa 5:30 di atardi. 
Bo(so) presencia lo ta altamente aprecia. 


Aulora 

Kgo -- *qj 

'?u*ten<zl *i¥o*He & @ne**uUonej 

"Señor ta mi wardador, mi'n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa". 

Salmo: 23 

Cu inmenso tristesa na nos curason, 
nos ta participa fayecimento di: 



Dominica Croes 

Mihor conoci como"Domi"of"Shonca" 
*26-04-1942 -117-11-2019 
Na edad di 77 anja 

Na nomber di su: 

Mama: tMaria Croes-Werleman 
Tata: Juan Croes 

Rumannan: Bernardo"Benny"y Margoth Croes-Araque 
y famia 

tAnnie Paesch-Croes y famia 

Selma y Francisco "Pancho"Croes-Croes y yiu 

Salome y Andres Lacle-Croes y Ronchi y yiunan 

tMiguel Arcangel-Croes 

Casimiro"llo"y Deta Croes-Werleman y famia 

Vicente "Chento" Croes 

Angelberto"Echi"y Margarita Croes-Becker y famia 
Filomena "Mena"y Luis Martis-Croes y yiu 
Margarita Y Franklin Kelly-Croes y yiunan 
Miriam Croes y Ronnie Kelly 
Manera un ruman: Betty Danjo 
Cacho stima: Blacky 

Tur su sorbino(a)nan, sobre sobrino(a)nan, ihanan, 
primo(a)nan, comer y comper nan, bisiñanan, 
amigo(a)nan y compañeronan di Club Movimento 
Honey Bees Dakota. 

Demas famia: Croes, Werleman, Geerman, Paesch, 
Araque, Lacle, Wernet, Becker, Martis, Kelly, Henriquez, 
Ridderstap, Ras, Ruiz, Maduro, Dirksz, Danjo 

Ta invita tur famia, bisiña y conocirnan pa asisti na 
acto di entiero cual lo tuma lugar diasabra 23 di 
November 2019 di 2'or pa 4'or di atardi na Misa Birgen 
di Fatima na Dakota, despues lo Sali pa Santana 
Catolico na Santa Cruz Santa Maria. 

Oportunidad pa condolencia: Aurora Funeral Home, 
diahuebs 21 di November 2019 di 7'or pa 9'or di 
anochi. 

Nos ta pidi nos disculpa, si den nos tristesa nos por a 
lubida di menciona un of otro famia. 


Au^ra 

Çout&uiC '&otPte & (ZnetMtfontt 

" SERKA DIOS SO Ml ALMATA NA PAS, 

TA Dl DJE Ml SALBASHONTA BINI" 
SALMO 62 :1 

KU PRUFUNDO SENTIMENTU, 

PERO AGREDESIDO NA DIOS 
PA LOKWAL ELA NIFIKA PA NOS; 
NOSTA ANUNSIA FALLECIMENTU Dl: 



RUDWICKCECILE BENITA 

*01 - 02-1954 -1 04-11 - 2019 
MIHOR KONOSI KOMO RUDY OF MOFFI. 

NA NOMBER Dl SU KASA: HYPOLITA BENITA 

SU JIOENAN: RUDMAR BENITA I FAMIA 
RUDOLF BENITA I FAMIA 

SU NIETUNAN: AIMAR, AIMEE I ADELE BENITA 

SU RUMANAN: 

EDITHA BENITA I JIOE 
JOHN BENITAI FAMIA 
ILIAAN KRISTENSEN I JIOENAN 
FRANKLIN BENITA I JIOENAN 
ILVABOERI FAMIA 
EFREN BENITA I FAMIA 

SU SWA I CUNJA: GILBERT BENITA I FAMIA 

EDLIJN BENITA 

TUR SUBRINOI SUBRINANAN, PRIMU IPRIMANAN, 
suihanan. 

DEMAS FAMIANAN , AMIGU I KONOSIRNAN NA 
HULANDA, KORSOW, BONEIRU I ARUBA. 
DESPEDIDATATUMA LUGAR DIA 23 Dl NOVEMBER 
2019 NA AURORA FUNERAL HOME NA CUMANA 76 
FOR Dl 9 pa 11 di mainta. 

DESPUES SU RESTUNAN LO WORDU HIBA NA 
SANTANA CENTRAL NA SABANA BASORA. 

Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona’ 



LiKe nos riba facebooK 

Keda “up to date” lj liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















